Veðurstofan vill minna á að nú geisar stormur ( vindhraði á bilinu 18 - 25 m / s ) á Vestfjörðum og á annesjum fyrir norðan . Mun veðrið færa sig inn á land norðan - og norðvestanlands eftir hádegið og einnig suður um vestanvert landið seinnipartinn með hviðum sem geta náð yfir 40 m / s . Verður víða stormur á því svæði í kvöld og hvessir þá einnig sunnan - og austantil á landinu . Búast má við vindhraði þar verði 18 - 23 m / s og hviður yfir 40 m / s sunnan Vatnajökuls og hlémegin við fjöll . Þessu fylgir snjókoma á norðurhelmingi landins en allvíða slydda eða rigning við ströndina fram eftir degi . Staðbundið má búast við talsvert mikilli ofankomu , einkum nyrst á Tröllaskaga . Stöku él verða fyrir sunnan . Kólnar í veðri . Vegfarendum er bent á að fylgjast náið með upplýsingum um færð og veður . Dregur úr vindi og ofankomu seint í nótt , fyrst á Vestfjörðum , en ekki fyrr en seint á morgun austast .